বিদ্যা সিনহা সাহা মীম
বিদ্যা সিনহা সাহা মীম (জন্ম: ১০ নভেম্বর, ১৯৯২) বাংলাদেশের একজন মডেল, অভিনেত্রী এবং লেখিকা। "লাক্স-চ্যানেল আই সুপারস্টার ২০০৭" প্রতিযোগিতায় তিনি প্রথম-স্থান লাভ করেন। একই বছরে হুমায়ুন আহমেদ পরিচালিত "আমার আছে জল" চলচ্চিত্রের মাধ্যমে তার চলচিত্রে অভিষেক হয়। "জোনাকির আলো" চলচ্চিত্রে অভিনয় করে ৩৯তম জাতীয় চলচ্চিত্র পুরস্কারে মৌসুমীর সাথে যৌথভাবে শ্রেষ্ঠ অভিনেত্রীর পুরস্কার অর্জন করেন।
সিম্বা
সিম্বা হচ্ছে রোহিত শেঠী দ্বারা পরিচালিত একটি আসন্ন ভারতীয় হিন্দি ভাষায় অ্যাকশন চলচ্চিত্র, যেটির চিত্রনাট্য রচনা করেছেন ইউনুস সাজাওয়াল এবং সাজিদ শামজি। এটি সিংহাম সিরিজের একটি অংশ, এই চলচ্চিত্রটি করণ জোহরের ধর্মা প্রোডাকশনসের ব্যানারে নির্মিত। এই চলচ্চিত্রে রণবীর সিং, সারা আলি খান এবং সোনু সুদ অভিনয় করেছেন, এছাড়াও বাজিরাও সিংহমের চরিত্রে চলচ্চিত্রের একটি অংশে অজয় দেবগন অভিনয় করেছেন। এই চলচ্চিত্রটি সংগ্রাম "সিম্বা" ভালেরাও-কে ঘিরে, যিনি সিংহামের শহরেই শৈশব পালন করা একজন দুর্নীতিবাজ পুলিশ কর্মকর্তা; অতঃপর তার আশেপাশের মানুষের ওপর হওয়া একটি দুঃখজনক ঘটনার পর তিনি নিজেকে পরিবর্তন করতে বাধ্য হন।